section_heading: Sprječavanje, dijagnoza i liječenje
paragraph_text: mini|(A) Maleni karijes na površini zuba. (B) [[Radiologija|Rendgenska snimka zuba otkriva veliko područje dentina zahvaćeno demineralizacijom. (C) Velika potpovršinska šupljina otkrivena nakon skidanja cakline. (D) Karijesom uništeni dio zuba odstranjen je bušilicom i zub je pripremljen za kompozitni zubni ispun.]] Nastanak karijesa usko je povezan s prisutnošću zubnoga plaka pa je za njegovo sprječavanje važno uklanjati plak četkanjem sa zubnom pastom, zubnim koncem i intradentalnim četkicama. Karijes se može kontrolirati i primjenom fluorida, pečaćenjem, prehranom koja ne sadrži rafinirane šećere i konzumacijom čvrste i nekuhane hrane koja se dosta žvače. Žvakanje potiče izlučivanje sline koja štiti zube smanjivanjem kiselosti u ustima. Karijes mliječnih zuba u dojenčadi može se izbjeći neprenošenjem hrane (i bakterija) iz usta roditelja, dodatkom fluora u vodu ili kroz suplemente. Bočice koje dojenčad ima tijekom noći trebaju sadržavati samo vodu.